
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 16805 (1) 

Συνχώνευση ομάδων φορτ/τών Ν. Λέσβου 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 


1. Τις διατάξεις του άρθρου 37 του Ν. 3239/55 και του 
άρθρου 3 του Κ.Ν. 5167/32. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

3. Το αριθμ. 9/4.11.92 πρακτικό συνεδρίασης της Επι¬ 
τροπής Ρυθμίσεως Φορτ/σεων λιμένα Μυλιλήνης, απο¬ 
φασίζουμε: 

1. Αποδεχόμαστε την αριθμ. 9/4.11.92 πρόταση της 
Επιτροπής Ρυθμίσεως Φορτ/σεων λιμένα Μυτιλήνης και 


εγκρίνουμε τη συγχώνευση: 

α) Της ομάδας των φορτ/τών λιμένα Παμφύλλων με την 
ομάδα των φορτ/τών λιμένα Μυτιλήνης και τη διενέργεια 
των φορτ/σεων στα ομώνυμα λιμάνια, από την νέα ενοποι¬ 
ημένη κατηγορία φορτ/τών λιμένα Μυτιλήνης. 

β) Των ομάδων των φορτ/τών λιμένων Πολυχνίτου και 
Ντυπίου με την ομάδα των φορτ/τών λιμένα Περάματος - 
Γέρας και τη διενέργεια των φορτ/σεων στα ομώνυμα λι¬ 
μάνια και στα λιμάνια Πλωμαρίου και Πέτρας από την νέα 
ενοποιημένη κατηγορία φορτ/τών λιμένα Περάματος - Γέ¬ 
ρας. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

ΟΙ ΥΠΟΥΡΓΟΙ ΕΡΓΑΣΙΑΣ 

ΕΜΠΟΡΙΚΗΣ ΝΑΥΤΙΛΙΑΣ ΑΡ. ΚΑΛΑΝΤΖΑΚΟΣ 

ΑΛΕΞ. ΠΑΠΑΔΟΓΓΟΝΑΣ 

-♦- 

Αριθ. 64768 (2) 

Τροποποίηση Κανονισμού Εσωτερικής Υπηρεσίας του 
Πρωτοδικείου Νάξου 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Πρωτοδικείου Νάξου όπως δια¬ 
μορφώθηκε με την απόφαση της Ολομέλειας του δικα¬ 
στηρίου αυτού με τον αριθμό 7/1993 η οποία έχει ως 
εξής: 

ΚΕΦΑΛΑΙΟ ΠΡΩΤΟ 
ΠΟΛΥΜΕΛΕΣ ΠΡΩΤΟΔΙΚΕΙΟ 
Άρθρο 1 

Το Πολυμελές Πρωτοδικείο αποτελείται από ένα τμήμα 
πολιτικών υποθέσεων τακτικής και εκουσίας δικαιοδο¬ 
σίας, συνεδριάζει την δεύτερη Πέμπτη κάθε μήνα και έχει 
τις αρμοδιότητες επί των υποθέσεων του Ενοχικού Δι¬ 
καίου, του Εμπορικού Νόμου και των σχετικών με αυτόν 
άλλων Νόμων, του δικαίου της αναγκαστικής εκτελέσεως, 
των Διοικητικών διαφορών, του Οικογενειακού, Δικαίου, 
του Εμπραγμάτου και Κληρονομικού Δικαίου, του Πρω- 
τευχικού δικαίου, των Εφέσεων κατ’ αποφάσεων του Ει¬ 
ρηνοδικείου και της Εκουσίας δικαιοδοσίας. Κατά τον 
μήνα Ιούνιον το Πολυμελές Πρωτοδικείο θα συνεδριάζει 
την πρώτη Πέμπτη του μηνός αυτού. 

Άρθρο 2 

Για τις υποθέσεις του παραπάνω τμήματος τηρούνται 
ιδιαίτερα πινάκια, στα οποία εγγράφονται είκοσι πέντε 
(25) υποθέσεις σε κάθε δικάσιμο της τακτικής διαδικα¬ 
σίας και δέκα πέντε (15) υποθέσεις της εκούσιας δικαιο¬ 
δοσίας. 

ΚΕΦΑΛΑΙΟ ΔΕΥΤΕΡΟ 
ΜΟΝΟΜΕΛΕΣ ΠΡΩΤΟΔΙΚΕΙΟ 
Άρθρο 3 

1. Το Μονομελές Πρωτοδικείο αποτελείται από ένα 
τμήμα που έχει τις αρμοδιότητες και δικάζει υποθέσεις 
όμοιες με αυτές που δικάζει το τμήμα του Πολυμελούς 
Πρωτοδικείου καθώς και τις υποθέσεις που αναφέρονται 
στο άρθρο 681 Κ. Πολ. Δικ. και 681 β του ίδιου κώδικα, 
όπως τα άρθρα αυτά προστέθηκαν με το άρθρο 5 του Ν. 
733/1977 (ειδική διαδικασία διαφορών για ζημίες από αυ¬ 
τοκίνητα και απαιτήσεων από ασφαλιστική σύμβαση αυτο¬ 
κινήτων, διαφορές που αφορούν χρηματική διατροφή, επι¬ 
μέλεια και επικοινωνία τέκνου, υποθέσεις που αναφέρο- 
νται στα άρθρα 653 επ. και 687 επ. του Κ. Πολ. Δικ. (εργα¬ 
τικών διαφορών και αμοιβών για την παροχή εργασίας), 
υποθέσεις που αναφέρονται στα άρθρα 635 επ. και 647 
(Ν.Δ: 490/1974) επ. Κ. Πολ. Δικ., δηλαδή διαφορές από 
πιστωτικούς τίτλους, παραδόσεως ή αποδόσεως μισθίου 
και διαφορές μεταξύ ιδιοκτητών και διαχειριστών, ιδιοκτη¬ 
σίας κατ’ όροφο, για τις αιτήσεις καθορισμού προσωτινής 
αποζημιώσεως για πράγματα που απαλλοτριώθηκαν ανα- 
γκαστικώς, αναγνώριση δικαιούχων της αποζημιώσεως 
από αναγκαστική απαλλοτρίωση και αποβολής από ακί¬ 
νητα που απαλλοτριώθηκαν αναγκαστικώς, για τις υποθέ¬ 
σεις της εκουσίας δικαιοδοσίας και γι’ αυτές που αναφέ- 
ρονται στο άρθρο 1441 του Αστ. Κωδ. όπως αντικαταστά- 
θηκε με το άρθρο 16 του Ν. 1329/1983 (αιτήσεις συναι¬ 
νετικών διαζυγίων. Γ ία τις παραπάνω υποθέσεις συνεδριά¬ 
ζει κάθε δεύτερη Πέμπτη κάθε μήνα. Για κάθε είδους 
υποθέσεις που υπάγονται στην ειδική διαδικασία των 
ασφαλιστικών μέτρων. Γ ια τις υποθέσεις αυτές συνεδριά¬ 
ζει την προαναφερθείσαν ημέρα της τακτικής δικασίμου, 
εκτός εάν πρόκειται για υποθέσεις κατεπειγούσης φύ- 
σεως, οπότε μπορεί να συνεδριάζει οποιαδήποτε ημέρα 
της εβδομάδας. Κατά τον μήνα Ιούνιο το Μονομελές Πρω¬ 
τοδικείο θα συνεδριάζει την πρώτη Πέμπτη του μηνός αυ¬ 
τού. 


Άρθρο 4 

Το παραπάνω τμήμα εκδικάζει συνολικώς σε κάθε δικά¬ 
σιμο είκοσι πέντε υποθέσεις τακτικής και ειδικών διαδικα¬ 
σιών και δέκα πέντε (15) υποθέσεις εκούσιας δικαιοδο¬ 
σίας. 

ΚΕΦΑΛΑΙΟ ΤΡΙΤΟ 
ΣΥΓΚΡΟΤΗΣΗ ΤΜΗΜΑΤΩΝ 

Άρθρο 5 

1. Το τμήμα του Πολυμελούς Πρωτοδικείου που αναφέ- 
ρεται στο άρθρο 1 του Κανονισμού αυτού αποτελείται από 
τον Πρόεδρο Πρωτοδικών και τους υπηρετούντες πρωτό¬ 
δικες έτσι ώστε να γίνεται όσο είναι δυνατόν ίση κατανομή 
των εργασιών και καλύτερη και ταχύτερη εκδίκαση των 
υποθέσεων. 

2. Το τμήμα του Μονομελούς Πρωτοδικείου που αναφέ- 
ρεται στο άρθρο 3 του Κανονισμού αυτού αποτελείται από 
τους υπηρετούντες Πρωτόδικες. 

3. Το τμήμα του Μονομελούς Πρωτοδικείου που δικάζει 
υποθέσεις ασφαλιστικών μέτρων αποτελείται από τον 
Πρόεδρο Πρωτοδικών και τους υπηρετούντες Πρωτόδι¬ 
κες. 

ΚΕΦΑΛΑΙΩΝ ΤΕΤΑΡΤΟ 

ΤΡΟΠΟΣ ΣΥΝΕΔΡΙΑΣΕΩΣ ΤΩΝ ΤΜΗΜΑΤΩΝ 
ΠΟΛΙΤΙΚΩΝ ΥΠΟΘΕΣΕΩΝ 

Άρθρο 6 

Η συνεδρίαση κάθε τμήματος Πολιτικών υποθέσεων 
του Πολυμελούς και του Μονομελούς Πρωτοδικείου αρχί¬ 
ζει την 9η πρωινή ώρα, πλην των ασφαλιστικών μέτρων 
που αρχίζει την πρισδιορισθείσα από τον δικαστή ώρα. 

Άρθρο 7 

1. Τακτικές δικάσιμοι δεν ορίζονται: 

α) Στην περίοδο των δικαστικών διακοπών (1η Ιουλίου 
έως 15η Σεπτεμβρίου) όπου ορισμός δικασίμου γίνεται 
σύμφωνα με τον Ν. ΡΠΑ/1851 «περί δικαστικών διακο¬ 
πών» όπως ισχύει μετά την κατάργηση του άρθρου 7 και 
την αντικατάσταση των άρθρων 1 και 6 αυτού που έγινε με 
το άρθρο 72 του Εισαγωγικού Νόμου Κώδικα Πολιτικής Δι¬ 
κονομίας. 

β) Στις οριζόμενες από το νόμο ημέρες αργίας των Δη¬ 
μοσίων Υπηρεσιών. 

γ) Στην χρονική περίοδο από 20 Δεκεμβρίου κάθε χρίνο 
έως 7 Ιανουάριου του επομένου χρόνου. 

δ) Την Μεγάλη εβδομάδα και την εβδομάδα της Διακαι- 
νησίμου. 

2. Οι δικάσιμοι των Πολιτικών Υποθέσεων των τμημάτων 
στα οποία υπάγονται οι υποθέσεις που σύμφωνα με το 
Νόμο περί δικαστικών διακοπών εξακολουθούν να δικάζο¬ 
νται και στην περίοδο των διακοπών χωρίς να κηρυχθούν 
κατεπείγουσες, μπορούν κατά την κρίση του Προέδρου 
Πρωτοδικών να περιορισθούν από αυτόν σε αριθμό εφό¬ 
σον ο περιορισμός δεν πρόκειται να προκαλέσει καθυστέ¬ 
ρηση στην ορθή απονομή της δικαιοσύνης και εξυπηρετεί 
τις λειτουργικές ανάγκες του Πρωτοδικείου. 

ΚΕΦΑΛΑΙΟ ΠΕΜΠΤΟ 
ΕΙΔΙΚΕΣ ΥΠΗΡΕΣΙΕΣ 
Άρθρο 8 

1. Καθορίζονται ως ειδικές υπηρεσίες του Πρωτοδι¬ 
κείου: 

α) Το τμήμα διεξαγωγής αποδείξεων. 

β) Το τμήμα εκδόσεως Διαταγών Πληρωμής. 

γ) Το τμήμα Εισηγητού Πτωχεύσεων. 

2. Στο Τμήμα Διεξαγωγής Αποδείξεων προΐσταται ο 
Πρωτόδικης Χαράλαμπος Μπόλκας. 

3. Στο τμήμα εκδόσεως διαταγών πληρωμής υπηρετεί ο 
Πρωτόδικης Δημήτριος Γαβαλάς. 

4. Στο τμήμα Εισηγητού Πτωχεύσεων υπηρετεί ο Πρω¬ 
τόδικης Γεώργιος Πανάγος. 

ΚΕΦΑΛΑΙΟ ΕΚΤΟ 

ΠΟΙΝΙΚΕΣ ΚΑΙ ΠΕΙΘΑΡΧΙΚΕΣ ΥΠΟΘΕΣΕΙΣ 
ΥΠΟΘΕΣΕΙΣ ΣΕ ΣΥΜΒΟΥΛΙΑ Κ.ΛΠ. 

Άρθρο 9 

1. Με βάση τις ποινικές και πειθαρχικές υποθέσεις και 
για τις υποθέσεις που οι αποφάσεις λοαμβάνονται σε συμ¬ 
βούλιο Πρωτοδικών το Πρωτοδικείο διαιρείται στα ακό¬ 
λουθα δύο τμήματα: 

α) Τακτικό Ποινικό Τμήμα για την εκδίκαση όλων των 
Ποινικών υποθέσεων και σύμφωνα με τον νόμο δικάζονται 
στα ακροατήρια του Μ.Ο.Δ., των Τριμελών και Μονομελών 
Πλημμελειοδικείων και των Δικαστηρίων Ανηλίκων και 

2) Τμήμα Βουλευμάτων και Συμβουλίων για την εκδί¬ 
καση κάθε είδους Ποινικών υποθέσεων για τις οποίες εκ- 
δίδεται βούλευμα ή λαμβάνεται απόφαση σε συμβούλιο ή 
πειθαρχικών υποθέσεων συγκεκριμένης κατηγορίας Δη¬ 
μοσίων υπαλλήλων ή λειτουργών που κρίνονται από πει¬ 
θαρχικό συμβούλιο που αποτελείται από δικαστές του 
Πρωτοδικείου. 

2. Το Τακτικό Τμήμα αποτελείται από τον Πρόεδρο 
Πρωτοδικών τους Πρωτόδικες και από αυτούς γίνονται οι 
συνθέσεις των Τριμελών και Μονομελών Πλημμελειοδι¬ 
κείων, Δικαστηρίων ανηλίκων και του Μ.Ο.Δ. 

3. Το τμήμα Βουλευμάτων και Συμβουλίων αποτελείται 
όπως και το Ποινικό τμήμα από τους ίδιους Δικαστές. 

Άρθρο 10 

1. Το Τριμελές Πλημμελειοδικείο συνεδριάζει σε δύο 
(2) Τετάρτες τον κάθε μήνα, λόγω του ότι δεν υπάρχει το 
γε νυν έχων θέση Αντεισαγγελέα, ούτε Παρέδρου Πλημ- 
μελειοδίκων στην Εισαγγελία Νάξου, δεν είναι δυνατόν να 
λειτουργήσει και 3ο καθώς και 4ο Τριμελές Πλημμελειοδι¬ 
κείο δοθέντος άλλωστε και του ότι ήδη επίκειται η αναχώ¬ 
ρηση λόγω μεταθέσεως της υπηρετούσας Εισαγγελέως 
Πλημμελειοδικών Νάξου, επισημειουμένου και του ότι στο 
ήδη μισθωμένο κοινό κατάστημα ΕισΑγγελίας και Πρωτο¬ 
δικείου υπάρχει μόνο μία αίθουσα ακροατηρίου η οποία 
δεν εξαρκεί για τις συνεδριάσεις του Δικαστηρίου εν όψει 
του ότι άλλωστε στο καθ’ ημάς Δικαστήριο λόγω λήξεως 
της αποχής των δικηγόρων οι πολιτικές υποθέσεις εκδικά- 
ζονται κανονικά. 

Τέλος, δεν πρέπει να παραθεωρηθεί και το ότι δεν 
επαρκούν για τον ανωτέρω σκοπό οι ήδη διορισμένοι και 
υπηρετούντες γραμματείς στην Εισαγγελία και στο Πρω¬ 
τοδικείο Νάξου (υπηρετούν στην μεν Εισαγγελία μόνο 


τρεις (3) γραμματείς στο δε Πρωτοδικείο μόνο τέσσαρες 
(4) γραμματείς) επί προβλεπομένων στο τελευταίο έξι (6) 
οργανικών θέσεων όπως επίσης δεν έχει συμπληρωθεί 
ουδεμία θέση δικαστικού επιμελητή στο Πρωτοδικείο ενώ 
προβλέπονται από την οργανική σύνθεσή του τρεις (3). 

2. Το Μονομελές Πλημμελειοδικείο Νάξου συνεδριάζει 
την πρώτη Δευτέρα κάθε μήνα καθώς επίσης και σε δύο 
(2) Τρίτες κάθε μήνα αυξανομένων έτσι των δικασίμων του 
κατά μία λόγω εκτάκτων αναγκών, και μόνο για το χρονικό 
διάστημα από 1ης Ιουνίου 1993 μέχρι 31 .Δεκεμβρίου 
1993. Η αύξηση των δικασίμων του Μονομελούς κρίθηκε 
ως απολύτως αναγκαία για να αντιμετωπισθεί επαρκώς η 
υφισταμένη εκκρεμμότητα 3.000 περίπου υποθέσεων 
του Μονομελούς ο αριθμός των οποίων πρωτίστως οφεί¬ 
λεται στη μεταφορά υποθέσεων από το Πλημμελειοδικείο 
Σύρου στο Μονομελές Πλημμελειοδικείο Νάξου. 

Ο αριθμός των υποθέσεων για κάθε δικάσιμο του μεν 
Τριμελούς Πλημμελειοδικείου Νάξου αυξάνεται καθώς 
επίσης και τριάντα κατά ανώτατο όμως όριο ειδικώτερα δε 
για τη χρονική περίοδο από 1.6.1993 μέχρι 31.12.1993 
και μόνο γι’ αυτό έως και 40 εφόσον τούτο κρίνεται ανα¬ 
γκαίο για την αποφυγή της παραγραφής των υποθέσεων 
αυτου. 

Ο αριθμός των υποθέσεων του Μονομελούς πλημμε¬ 
λειοδικείου Νάξου αυξάνεται σε εκατό (100) κατ’ ανώτατο 
όριο σε κάθε δικάσιμο λαμβανομένου υπόψει του ότι ο 
καθ’ υπέρβαση του αριθμού τούτου προσδιορισμός υπο¬ 
θέσεων σε 120 κατά συνεδρίαση, όπως τούτο συνέβη στις 
συνεδριάσεις της 3ης και 4ης Μαΐου 1993 δεν είναι δυνα¬ 
τόν να αντιμετωπισθεί λόγω της ανυπαρξίας άλλων αιθου¬ 
σών ακροατηρίων πλην της μιας διατεθειμένης. 

Εξ άλλου προς το Υπουργείο Δικαιοσύνης προς το 
οποίο σύμφωνα με το Νόμο υποβάλλεται ο παρών τροπο- 
ποιητικός - συμπληρωματικός του ήδη ισχύοντος 5/1992 
Κανονισμός διατυπώνεται ο έντονος προβληματισμός και 
η συνεπακόλουθη ευχή της Ολομέλειας του Πρωτοδι¬ 
κείου Νάξου να ληφθούν άμεσα μέτρα για την στελέχωση 
της υπηρεσίας και του Πρωτοδικείου και της Εισαγγελίας 
Νάξου για τη στελέχωση των Γραμματιών τουλάχιστον από 
τον προβλεπόμενο στην οργανική σύνθεσή τους αριθμό 
υπαλλήλων, για όλα μάλιστα τα Δικαστήρια της περιφέ¬ 
ρειας του Πρωτοδικείου, όπως επίσης και για το διορισμό 
άλλων δύο (2) Πρωτοδικών και ενός Παρέδρου στο Πρω¬ 
τοδικείο και ενός Αντεισαγγελέως και ενός παρέδρου 
στην Εισαγγελία Πρωτοδικών Νάξου διότι άλλως όπως διε- 
ξοδικώτερα εξηγείται στο υπ’ αριθμ. πρωτ. 1929/ 
8.12.1992 έγγραφο του Προέδρου Πρωτοδικών Νάξου 
(του σηνημμενου στην παρούσα σε φωτοαντίγραφο προς 
τον Επιθεωρητή της Δ' Δικαστικής Περιφέρειας) είναι 
απολύτως απαραίτητο, για την εύρρυθμη λειτουργία όλων 
των δικαστικών υπηρεσιών καθώς και για την ταχεία απο¬ 
νομή της Δικαιοσύνης στο Πρωτοδικείο Νάξου, να συ¬ 
μπληρωθούν τα εν λόγω κενά, εν όψει και της επισημαινο- 
μένης στο ίδιο αυτό έγγραφο απόλυτης ανάγκης για την 
λειτουργία των Ειρηνοδικείων Ίου, Αμοργού και Τραγαίας 
και για την δημιουργία του μεταβατικού Μονομελούς 
Πλημμελειοδικείου Σαντορίνης. 

Ευνόητον είναι ότι κατά τα λοιπά ισχύει ο υπ’ αριθμ. 5/ 
1992 Κανονισμός Εσωτερικής υπηρεσίας του Πρωτοδι¬ 
κείου Νάξου ήτοι: 

3) Το Μονομελές Δικαστήριο ανηλίκων μπορεί να συνε¬ 
δριάζει την πρώτη Δευτέρα κάθε μήνα. 

4) Το Τριμελές Δικαστήριο Ανηλίκων μπορεί να συνε¬ 
δριάζει την τρίτη Τετάρτη κάθε μήνα. 

5) Το Μ.Ο.Δ. συνεδριάζει όταν έχει προσδιορισθεΐ υπό¬ 
θεση την πρώτη Παρασκευή κάθε μήνα. 

6) Οι συνεδριάσεις των Ποινικών Δικαστηρίων αρχίζουν 
την 9η πρώϊνή ώρα. 

ΚΕΦΑΛΑΙΟ ΕΒΔΟΜΟ 
ΔΙΕΞΑΓΩΓΗ ΑΠΟΔΕΙΞΕΩΝ 
Αρθρο 11 

1. Η εξέταση των μαρτύρων σε υποθέσεις αρμοδιότη¬ 
τας του Μονομελούς Πρωτοδικείου γίνεται πάντα στο 
ακροατήριο του Δικαστηρίου, εκτός αν εκδοθεί πράξη 
κατ’ εξαίρεση και γίνεται από τον Εισηγητή Δικαστή. 

2. Η εξέταση των μαρτύρων σε υποθέσεις αρμοδιότη¬ 
τας του Πολυμελούς Πρωτοδικείου μετά από έκδοση πρά- 
ξεως, γίνεται από Εισηγητή Δικαστή. Κατ’ εξαίρεση γίνε¬ 
ται στο ακροατήριο του Δικαστηρίου και σε ορισμένες 
υποθέσεις του Οικογενειακού Δικαίου. 

3. Ο Εισηγητής Δικαστής, του Πολυμελούς Πρωτοδι¬ 
κείου και κατ’ εξαίρεση, όπου ορίζεται, του Μονομελούς 
Πρωτοδικείου καθορίζει για κάθε υπόθεση μόνον τον 
ακριβή τόποι και χρόνο ενάρξεως, όχι δηλαδή της λήξεως 
και τον αριθμό των μαρτϋτων που θα εξετασθοΰν. η διεξα¬ 
γωγή των αποδείξεων αρχίζει την 9ην πρωϊνή’ ήγει την 2 
μ.μ. μέρες διεξαγωγής αποδείξεων είναι όλες οι εργάσι¬ 
μες ημέρες της εβδομάδας. 

ΚΕΦΑΛΑΙΟ ΟΓΔΟΟ 
ΜΕΤΑΒΑΤΙΚΗ ΔΙΑΤΑΞΗ 
Αρθρο 12 

Ο νέος Κανονισμός ισχύει καθ’ ό μέρος αφορά τις συνε¬ 
δριάσεις του Μ.Ο.Δ. Μονομελούς και Τριμελούς Πλημμε¬ 
λειοδικείου και Μονομελούς και Τριμελούς Δικαστηρίου 
Ανηλίκων από 1.10.1993 καθ' ό μέρος όμως αφορά τις 
συνεδριάσεις όπως και τον αριθμό των υποθέσεων του 
Πολυμελούς και του Μονομελούς Πρωτοδικείου ισχύει 
από 1.1.1993. Ως προς τις υπόλοιπες διατάξεις του ο Κα¬ 
νονισμός ισχύει από 1.6.1993. 

ΚΕΦΑΛΑΙΟ ΕΝΑΤΟ 
ΓΡΑΜΜΑΤΕΙΑ 
Αρθρο 13 

Υπάρχουν έξι (6) οργανικές θέσεις δικαστικών υπαλλή¬ 
λων από τις οποίες είναι πληρωμένες οι 4 με τις αντίστοι¬ 
χες δικαστικές υπαλλήλους που είναι: Η Αικατερίνη Λιζάρ- 
δου στην οποία ανατίθενται καθήκοντα Προϊσταμένης της 
Γραμματείας. Στην ίδια υπάλληλο ανατίθενται καθήκοντα 
συντάξεως πάσης φύσεως εγγράφων και παραλαβής δι¬ 
κογράφων. Επίσης υπηρετεί η δικαστ. υπάλληλος Ευαγ¬ 
γελία Ζοϋλη στην οποία ανατίθενται καθήκοντα γραμμα- 
τέως Μονομελούς και Πολυμελούς Πρωτοδικείου όπως 
παραλαβής κατατιθεμένων δικογράφων και συντάξεως 
και εκδόσεως πιστοποιητικών πάσης φύσεως. Επίσης 
υπηρετεί η Δέσποινα Καρελέμογλου στην οποία ανατίθε¬ 
νται καθήκοντα γραμματέα ανακρίσεως, Μονομελούς και 
Τριμελούς ανηλίκων και αν παραστεί ανάγκη και γραμμα¬ 
τέα Μονομελούς Πρωτοδικείου. Επίσης υπηρετεί η Στα- 
ματία Μαργαρίτου η οποία είναι δακτυλογράφος και στην 


οποία ανατίθενται καθήκοντα καθαρογραφής των αποφά¬ 
σεων όπως και συμμετοχή στις διεξαγωγές. Αν παραστεί 
ανάγκη ο Πρόεδρος Πρωτοδικών θα ορίζει με σχετική 
πράξη του μια εκ των γραμματέων ως εκκαθαριστή ει¬ 
σπράξεων δικ. εξόδων. 

Στην δικαστ. Υπάλληλο Βασιλική Γρίβα που δεν πιθανο¬ 
λογείται ότι θα παραταθεί η απόσπασή της από το Πρωτο¬ 
δικείο Νάξου ανατίθενται καθήκοντα γραμματέα Μ.Ο.Δ. 
ως και γραμματέα Τριμελούς Πλημμελειοδικείου ωε και 
κάθε φύσεως εργασία που τυχόν ήθελε προκύψει στην 
υπηρεσία. 

ΚΕΦΑΛΑΙΟ ΔΕΚΑΤΟ 
ΟΛΟΜΕΛΕΙΑ 
Αρθρο 14 

Η ολομέλεια του Πρωτοδικείου Νάξου απαρτίζεται από 
όλους τους τακτικούς Δικαστές που υπηρετούν σ' αυτό, 
έχει τις αρμοδιότητες που προβλέπονται στην παράγρ. 7 
του άρθρου 14 του Ν. 1756/1988 όπως αντικαταστάθηκε 
με το άρθρο 3 του Ν. 1868/1989 και συγκαλείται με την 
παράγραφο 9 του ίδιου ως άνω άρθρου. 

Αποφασίσθηκε και δημοσιεύθηκε στη Νάξο στις 13 
Μαΐου 1993. 

Ο Πρόεδρος Η Γραμματέας 

ΝΙΚΟΛΑΟΣ ΚΑΛΟΓΗΡΟΥ ΚΑΤΕΡΙΝΑ ΛΙΖΑΡΔΟΥ 

Οι Δικαστές 
ΓΕΩΡΓΙΟΣ ΠΑΝΑΓΟΣ 

ΧΑΡΑΛΑΜΠΟΣ ΜΠΟΛΚΑΣ 
ΔΗΜΗΤΡΙΟΣ ΓΑΒΑΛΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. ΥΠΠΟ/ΔΙΛΑΠ/Γ/1310/33395 (3) 

Χαρακτηρισμός ως έργου τέχνης και ιστορικού διατηρη¬ 
τέου μνημείου του κτιρίου της Αγροτικής Τράπεζας της 

Ελλάδος στη συμβολή των οδών Κουτουρέλια και Δη- 

μητριάδος στο Βόλο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τα/ 
26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της ε και άλλες συναφείς διατάξεις, που 
δημοσιεύθηκε οτο ΦΕΚ 50/τα/11.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α, 

Μπουρδάρα η οποία δημοσιεΰθηκε στο ΦΕΚ 3/8/ 
11 . 1 . 93 . 

3. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ 3/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 7/11.3.93, αποφασί¬ 
ζουμε: 

Χαρακτηρίζουμε ως έργο τέχνης και ιστορικό διατηρη¬ 
τέο μνημείο το κτίριο της Αγροτικής Τράπεζας της Ελλά¬ 
δος στην συμβολή των οδών Κουταρέλια και Δημητριάδος 
στο Βόλο, διότι πρόκειται για αξιόλογο και αντιπροσωπευ¬ 
τικό δείγμα Αρχιτεκτονικής των αρχών του αιώνα μας με 
ιδιαίτερα αξιόλογο επί μέρους μορφολογικά στοιχείαα, 
που είναι απαραίτητο για την μελέτη της ιστορίας της αρχι¬ 
τεκτονικής και αποτελεί σημείο αναφοράς για τους κατοί¬ 
κους της περιοχής του Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. 7529 (4) 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στη Μαρία Μαργέλη - Ασπρογέρακα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λ.π.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική απόφαση με θέμα: 

«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γενικό Γραμματέα 
και τους Προϊσταμένους Διευθύνσεων, Τμημάτων και 
Γραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της Μαρίας Μαργέτη - Ασπρογέρακα με τα 
συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών» για τον έλεγχο της κα¬ 
ταλληλότητας του επί της οδού Μ. Μπότσαρη και Κου- 
ντουριώτη 16 κτηρίου στην Ηλιούπολη Αττικής, αποφασί¬ 
ζουμε: 


1. Χορηγούμε στη Μαρία Μαργέτη - Ασπρογέρακα 
άδεια ίδρυσης και λειτουργίας Ερασιτεχνικής Σχολής Χο¬ 
ρού με την επωνυμία «Ερασιτεχνική Σχολή Χορού Μαρίας 
Μαργέτη - Ασπρογέρακα» και έδρα λειτουργίας το επί της 
οδού Μ. Μπότσαρη και Κουντουριώτη 16 κτήριο στην 
Ηλιούπολη Αττικής. 

2. Η έναρξη λειτουργίας της Σχολής ορίζεται από το 
σχολείο έτος 1993-94. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Ιουνίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 19774 Φ. 100.2 (5) 

Τροποποίηση και συμπλήρωση της 3433 Φ. 100.2/ 

20.1.1992 απόφασης Υπουργού Δημόσιας Τάξης 

«Εσωτερική διάρθρωση και λειτουργία του Αρχηγείου 

Πυροσβεστικού Σώματος και αρμοδιότητες των οργά¬ 
νων αυτού» (Β' 60). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Της παραγράφου 2 του άρθρου 11 του Ν. 1481/1984 
(Α' 152) όπως το άρθρο αυτό αντικαταστάθηκε από την 
παράγραφο 1 του άρθρου 1 του Ν. 1590/1986 (Α' 49). 

2. Της παραγράφου 2 του άρθρου 1 τυ Ν. 1590/ 
1986. 

3. Του Π.Δ. 137/1986 «Συγκρότηση της Γ ενικής Γ ραμ- 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

4. Του άρθρου 1 του Π.Δ. 371/1987 «Αναδιοργάνωση 
των Υπηρεσιών του Πυροσβεστικού Σώματος» (Α' 166). 

5. Του Π.Δ. 210/1992 «Κωδικοποίηση διατάξεων Προε¬ 
δρικών Διαταγμάτων του Κανονισμού Εσωτερικής Υπηρε¬ 
σίας του Πυροσβεστικού Σώματος (Α' 99). 

6. Του άρθρου 27 του Ν. 2081/1991 «Ρύθμιση του θε¬ 
σμού των Επιμελητηρίων . και άλλες διατάξεις» (Α' 

154). 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο Μόνο 

Το άρθρο 13 της 3433 Φ. 100.2/20.1.1992 Απόφασης 
Υπουργού Δημόσιας Τάξης «Εσωτερική διάρθωση και λει¬ 
τουργία του Αρχηγείου Πυροσβεστικού Σώματος και αρ¬ 
μοδιότητες των οργάνων αυτού» (Β’ 60) αντικαθίσταται ως 
εξής: 

Άρθρο 13 

Διάρθωση - Αρμοδιότητες II Δ/νσης 
Πυρόσβεσης - Διάσωσης 

1. Η II Δ/νση πυρόσβεσης - διάσωσης περιλαμβάνει τα 
ακόλουθα τμήματα: 

α. Τμήμα Ιο Σχεδιασμού Αντιμετώπισης Πυρκαγιών. 

β. Τμήμα 2ο Σχεδιασμού Αντιμετώπισης Φυσικών και 
Τεχνολογικών Καταστροφών. 




5592 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


γ. Τμήμα 3ο Πολιτικής Σχεδίασης Έκτακτης Ανάγκης 
(Π.Σ.Ε.Α.). 

δ. Τμήμα 4ο Πυροπροστασίας Αεροδρομίων, 
ε. Τμήμα 5ο Πυροπροστασίας Λιμενικών Εγκαταστά¬ 
σεων. 

στ. Τμήμα 6ο Σχεδιασμού Αντιμετώπισης Δασικών Πυρ¬ 
καγιών. 

2. Η Δ/νση Πυρόσβεσης - Διάσωσης έχει τις ακόλουθες 
αρμοδιότητες που κατανέμονται μεταξύ των Τμημάτων ως 
εξής: 

Τμήμα Ιο Σχεδιασμού αντιμετώπισης πυρκαγιών, 
α. Η έκδοση ερμηνευτικών εγκυκλίων διαταγών - οδη¬ 
γιών για σχεδίασμά αντιμετώπισης πρυγκαγιών. 

β. Η αξιολόγηση της αποτελεσματικότητας υλικών, μέ¬ 
σων και τρόπων αντιμετώπισης πυρκαγιών. 

γ. Η έκδοση οδηγιών για την εκπόνηση προγραμμάτων 
και ασκήσεων, βάσει των εκπονηθέντων σχεδίων επεμβά- 
σεως, για την εκπαίδευση του πυροσβεστικού προσωπι¬ 
κού. 

δ. Η συνεργασία του Πυροσβεστικού Σώματος με άλ¬ 
λους φορείς, Υπουργεία, Υπηρεσίες εσωτερικού ή εξωτε¬ 
ρικού σε θέματα αντιμετώπισης πυρκαγιών. 

ε. Η εξιολόγηση συγγραμμάτων για θέματα αντιμετώπι¬ 
σης πυργαγιών. 

στ. Η παρακολούθηση των δικτύων πυροσβεστικών 
υδροστομίων και έκδοση σχετικών οδηγιών για την πύ- 
κνωση και την καλή λειτουργία αυτών. 

Τμήμα 2ο Σχεδιασμού αντιμετώπισης φυσικών και τε¬ 
χνολογικών καταστροφών. 

α. Η έκδοση ερμηνευτικών εγκυκλίων διαταγών - οδη¬ 
γιών, για σχεδίασμά αντιμετώπισης φυσικών και τεχνολο¬ 
γικών καταστροφών. 

γ. Η έκδοση οδηγιών για την εκπόνηση προγραμμάτων 
και ασκήσεων, βάσει των εκπονηθέντων σχεδίων επεμβά- 
σεως, για την εκπαίδευση του πυροσβεστικού προσωπι¬ 
κού. 

δ. Η συνεργασία του Πυροσβεστικού Σώματος με άλ¬ 
λους φορείς, Υπουργεία, Υπηρεσίες εσωτερικού ή εξωτε¬ 
ρικού σε θέματα αντιμετώπισης φυσικών και τεχνολογι¬ 
κών καταστροφών. _ 

ε. Η εξιολόγηση συγγραμμάτων για θέματα αντιμετώπι¬ 
σης φυσικών και τεχνολογικών καταστροφών. 

στ. Η έκδοση εγκυκλίων διαταγών - οδηγιών για παροχή 
βοήθειας (Τροχαία, ατυχήματα, ανελκυστήρες, κ.λ.π.). 

Τμήμα 3ο Πολιτικής σχεδίασης έκτακτης ανάγκης 
(Π.Σ.Ε.Α.). 

α. Η μέριμνα για την κατάρτιση, έγκριση, κοινοποίηση 
και υλοποίηση των σχεδίων Πολιτικής Αμυνας του Αρχη¬ 
γείου. 

β. Ο υπολογισμός και η εξασφάλιση σε συνεργασία με 
τη Διεύθυνση Οικονομικών Υπηρεσιών των αναγκαίων πι¬ 
στώσεων για την υποστήριξη εφαρμογής των σχεδίων. 

γ. Η φροντίδα για την εκπλήρωση των υποχρεώσεων του 
Σώματος σε θέματα Π.Σ.Ε.Α. και η εξασφάλιση του σχετι¬ 
κού αρχείου και των σχεδίων σύμφωνα με τα όσα καθορί¬ 
ζονται από τον ισχύοντα κανονισμό διαβαθμισμένου υλι¬ 
κού και την εξουσιοδότηση χειρισμού των οργάνων των 
Υπηρεσιών. 

δ. Η μέριμνα για τη σχετική εκπαίδευση και ενημέρωση 
του άμαχου πληθυσμού. 

ε. Ο χειρισμός θεμάτων αναστολής κατάταξης εφέδρων 


για την επάνδρωση των Υπηρεσιών του Σώματος καθώς 
και των σχετικών επιτάξεων υλικών και μέσων για τον εξο¬ 
πλισμό τους. 

ζ. Η μέριμνα για την εκπαίδευση του προσωπικού του 
Σώματος, σε θέματα σχετιζόμενα με την Π.Σ.Ε.Α. καθώς 
και την εκπαίδευση στα πυροσβεστικά καθήκοντα, του 
προσωπικού που προέρχεται από πολιτική επιστρά¬ 
τευση. 

η. Η μελέτη των προβλημάτων και η υποβολή προτά¬ 
σεων για τη βελτίωση των υφιστάμενων σχεδίων ειρηνικής 
και πολεμικής περιόδου. 

θ. Η μέριμνα για την οργάνωση ασκήσεων Πολιτικής 
Αμυνας και τη συμμετοχή του Αρχηγείου σε σχετικές 
εθνικές ασκήσεις. 

ι. Η συνεργασία σε θέματα Πολιτικής Αμυνας με τις αρ¬ 
μόδιες Υπηρεσίες των χωρών της Ε.Ο.Κ. 

ια. Η σύνταξη και υποβολή στο Υ.Δ.Τ. /ΥΠ/Π.Σ.Ε.Α. της 
από το νόμο προβλεπόμενης ετήσιας έκθεσης προόδου 
Π.Σ.Ε.Α./Α.Π.Σ. 

Τμήμα 4ο Πυροπροστασίας αεροδρομίων, 
α. Η μέριμνα για τη σύνταξη, έκδοση και τον έλεγχο 
εφαρμογής των Κανονισμών οργάνωσης και λειτουργίας 
των Πυροσβεστικών Σταθμών Πολιμικών και Πολιτικών 
Αεροδρομίων και Ελικοδρομίων. 

β. Η μέριμνα για την κατάρτιση και βελτίωση των σχε¬ 
δίων επέμβασης (κατάσβεσης - διάσωσης) των ανωτέρω 
Πυροσβεστικών Σταθμών. 

γ. Η φροντίδα για τον κατάλληλο και επαρκή εξοπλισμό 
των Υπηρεσιών αυτών και των ανδρών τους. 

δ. Η μέριμνα για τη σύνταξη, παρακολούθηση και τον 
έλεγχο των ειδικών προγραμμάτων εκπαίδευσης και συ¬ 
ντήρησης της εκπαίδευσης του προσωπικού των Υπηρε¬ 
σιών αυτών και τη διαδικασία αξιολόγησής τους σε συνερ¬ 
γασία με τους αρμόδιους κατά περίπτωση φορείς και η σύ¬ 
νταξη και παραγωγή των σχετικών εγχειριδίων και βοηθη¬ 
μάτων. 

ε. Ο χειρισμός θεμάτων εκπαίδευσης του προσωπικού 
των Υπηρεσιών αυτών σε σχολεία και κέντρα ημεδαπής ή 
αλλοδαπής. 

στ. Η παρακολούθηση των διεθνών εξελίξεων και της βι- 
βλιογρα φίας που σχετίζουνται με τα θέματα πυροπροστα¬ 
σίας, πυρόσβεσης και διάσωσης στους χώρους Πολεμικών 
- Πολιτικών Αεροδρομίων και Ελικοδρομίων και η εισή¬ 
γηση υιοθέτησής τους από την Υπηρεσία μας. 

ζ. Η μελέτη και η υπόδειξη των κανόνων και μέτρων 
ασφαλείας για την αποθήκευση και διακίνηση στους χώ¬ 
ρους των αεροδρομίων - ελικοδρομίων, ευφλέκτων, εκρη¬ 
κτικών, χημικών, τοξικών και άλλων επικίνδυνων ου¬ 
σιών. 

η. Η φροντίδα για την εκπαίδευση σε θέματα πρόληψης 
και καταστολής των πυρκαγιών, του στρατιωτικού και πο¬ 
λιτικού προσωπικού των αεροπορικών εγκαταστάσεων 
της χώρας. 

θ. Η μελέτη και η εκπόνηση σχεδίων ενεργειών και 
επεμβάσεων των Π.Υ. αεροδρομίων σε περιπτώσεις αντι¬ 
μετώπισης αεροπειρατειών. 

Τμήμα 5ο Πυροπροστασίας λιμενικών εγκαταστάσεων 
α. Η μέριμνα για τη σύνταξη, έκδοση και τον έλεγχο 
εφαρμογής των κανονισμών οργάνωσης και λειτουργίας 
των Λιμενικών Πυροσβεστικών Σταθμών. 

β. Η μέριμνα για την κατάρτιση σχεδίων επέμβασης (κα¬ 
τάσβεσης - διάσωσης) των Λιμενικών Πυροσβεστικών 

Σταθμών και την εξασφάλιση της εφαρμογής των σχεδίων 
αυτών. 

γ. Η φροντίδα για τον προσδιορισμό του γενικού πλαι¬ 
σίου των προγραμμάτων εκπαίδευσης του προσωπικού 
των λιμενικών Πυροσβεστικών Σταθμών και τον προσδιο¬ 
ρισμό της διαδικασίας αξιολόγησης της επιχειρησιακής 
τους ετοιμότητας. 

δ. Η παρακολούθηση των διεθνών εξελίξεων σε θέματα 
πυροπροστασίας Λιμενικών Εγκαταστάσεων (βιβλιογρα¬ 
φία, κανονισμών, ηλεκτορτεχνικής υποδομής, μηχανολο¬ 
γικού εξόπλισμού κ.λ.π.) και η πρόταση για τις αναγκαίες 
βελτιώσεις και προσαρμογές. 

ε. Ο καθορισμός σε συνεργασία με τους συναρμόδιους 
φορείς των κανόνων και των μέτρων ασφαλείας που πρέ¬ 
πει να λαμβάνονται στους χώρους των Λιμενικών Εγκατα¬ 
στάσεων που διακινούνται ή αποθηκεύονται εύφλεκτες, 
εκρηκτικές, χημικές, τοξικές κλπ επικίνδυνες ουσίες. 

Τμήμα 6ο Σχεδιασμού ατνιμετώπισης δασικών πυρκα¬ 
γιών. 

α. Η έκδοση ερμηνευτικών εγκυκλίων διαταγών - οδη¬ 
γιών για σχεδίασμά αντιμετώπισης δασικών πυρκαγιών. 

β. Η αξιολόγηση της αποτελεσματικότητας υλικών, μέ¬ 
σων και τρόπων αντιμετώπισης δασικών πυρκαγιών. 

γ. Η έκδοση οδηγιών για την εκπόνηση προγραμμάτων 
και ασκήσεων, βάσει των εκπονηθέντων σχεδίων επεμβά- 
σεως, για την εκπαίδευση του πυροσβεστικού προσωπι¬ 
κού. 

δ. Η συνεργασία του Πυροσβεστικού Σώματος με άλ¬ 
λους φορείς, Υπουργεία, Υπηρεσίες εσωτερικού ή εξωτε¬ 
ρικού σε θέματα αντιμετώπισης δασικών πυρκαγιών. 

ε. Η αξιολόγηση συγγραμμάτων για θέματα αντιμετώπι¬ 
σης δασικών πυρκαγιών. 

στ. Η καταγραφή για αξιοποίηση σε περίπτωση συμβά¬ 
ντος των πηγών - δεξαμενών ύδατος. 

ζ. Η έκδοση διαταγών σε θέματα διάθεσης οχημάτων 
και προσωπικού για την αντιμετώπιση δασικών πυρκα¬ 
γιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. Ε.Κ. 308 (6) 

Τροποποίηση του καταστατικού της εταιρείας «ΕΥΡΩ¬ 
ΠΑΪΚΗ ΠΙΣΤΗ ΑΕΔΑΚ» σύμφωνα με τις διατάξεις του 
Ν. 1969/91 και έγκριση αύξησης του μετοχικού της κε¬ 
φαλαίου. 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
(Συνεδρίαση 152/15.6.93, θέμα 3) 

Αφού έλαβε υπόψη: 

1) Τον Ν. 1969/91 «Εταιρίες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 


εξυγιάνσεως της Κεφαλαιαγοράς και άλλες διατάξεις». 

2) Τον Ν.1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις: 

3) Τα Πρακτικά υπ’ αριθμ. 3 της 12.5.93 Ετήσιας Τακτι¬ 
κής Γενικής Συνέλευσης των μετοχών της «ΕΥΡΩΠΑΪΚΗ 
ΠΙΣΤΗ ΑΕΔΑΚ». 

4) Την από 1.6.93 αίτηση της εταιρείας. 

5) Την εισήγηση του Δημ. Γκούμα, αποφασίζει ομό¬ 
φωνα: 

Εγκρίνει την τροποποίηση του καταστατικού της εται¬ 
ρείας «ΕΥΡΩΠΑΪΚΗ ΠΙΣΤΗ ΑΕΔΑΚ», ώστε να προσαρμο- 
σθεί στις διατάξεις του Ν. 1969/91 ως εξής: 

1. Του άρθρου 5 του καταστατικού της εταιρείας και την 
αύξηση του μετοχικού της κεφαλαίου κατά 15.050.000 
δρχ., με την κεφαλαιοποίηση μέρους αποθεματικού δια¬ 
φοράς υπέρ το άρτιο, δια αυξήσεως της ονομαστικής 
αξίας των μετοχών της κατά 430 δρχ. εκάστης. 

Το μετοχικό κεφάλαιο της εταιρείας θα ανέλθει συνο¬ 
λικά σε 50.050.000 δρχ. διαιρούμενο σε 35.000 ονομα¬ 
στικές μετοχές, αξίας 1430 δρχ. εκάστη. 

2. Των άρθρων 3, 6 παρ. 21 του καταστατικού της εται¬ 
ρείας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 301 (7) 

Έγκριση κανονισμού και άδεια σύστασης του αμοιβαίου 

κεφαλαίου «ΙΟΝΙΚΗ ΑΜΟΙΒΑΙΟ ΚΕΦΑΛΑΙΟ ΔΙΑΧΕΙΡΙ- 

ΣΕΩΣ ΔΙΑΘΕΣΙΜΩΝ». 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
(Συνεδρίαση 152/15.6.93) 

Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιογοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την απόφαση της 121 ης/6.10.92/θέμα 12ο Συνε¬ 
δρίασης της Επιτροπής Κεφαλαιαγοράς περί ίδρυσης της 
«ΙΟΝΙΚΗ ΑΕΔΑΚ». 

4. Την από 1.6.93 αίτηση της «ΙΟΝΙΚΗ ΑΕΔΑΚ». 

5. Την εισήγηση του Ιωαν. Μητρόπουλου, αποφασίζει 
ομόφωνα: 

Εγκρίνει τον κανονισμό του αμοιβαίου κεφαλαίου «ΙΟ- 
ΝΙΚΗ ΑΜΟΙΒΑΙΟ ΚΕΦΑΛΑΙΟ ΔΙΑΧΕΙΡΙΣΕΩΣ ΔΙΑΘΕΣΙ¬ 
ΜΩΝ» και παρέχει την άδειά της για την σύσταση του εν 
λόγω αμοιβαίου κεφαλαίου που διαχειρίζεται η «ΙΟΝΙΚΗ 
ΑΕΔΑΚ». 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗ ΜΕΡΙΔΑΣ ΤΗΣ ΚΥΒΕΡΝ ΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 1 50, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης ατο Δημόοιο Ταμείο 2531 


Η ετήσια συνδρομή είναι: 

α) Για το Τεύχος Α Δρχ. 

» » » Β' .— » 

15.000 

30.000 

Υ) 

» 

» 

» 

Γ 

» 

10.000 

δ) 

» 

» 

» 


» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

ΙΜ.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Πληροφορίες: τηλ. 52.48.320 


Κωδικός αριθ. κατάθεοης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ 750 

» 1500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















